A 41. Arany Málna-gálán (Razzies) – az Oscar-díj paródiájaként – az amerikai filmipar által 2020-ban gyártott, illetve az Amerikai Egyesült Államokban bemutatott "legrosszabb" filmeket, illetve azok alkotóit díjazták. Az 1097 egyesült államokbeli és külföldi filmrajongó, kritikus, újságíró és filmes szakember G.R.A.F.-tag jelölése alapján összeállított végleges listát március 14-én, a 2021. évi Oscarra jelöltek bejelentése előtti napon hozták nyilvánosságra. A „győztesek” kihirdetésének időpontja a 93. Oscar-gálát megelőző napon, április 24-én volt.